**ПРЕДУЗЕТНИШТВО – ТРЕЋИ ЦИКЛУС ( НОВЕМБАР )**

**ПОДНОШЕЊЕ ЗАХТЕВА ЗА ЗАПОСЛЕЊЕ – ПРИЈАВНИ ОБРАСЦИ, МОТИВАЦИОНО ПИСМО И ОБАВЉАЊЕ ИНТЕРВЈУА**

Поред радне биографије (већ обрађена наставна јединица) основни део сваког конкурса за посао је мотивационо писмо. Слање радне биографије без мотивационог писма умањује шансе за потенцијално запошљавање.

Мотивационо писмо је је ваше лично обраћање потенцијалном послодавцу и има слободнију форму од радне биографије.

Садржај мотивационог писма:

1. Увод – навести за који посао конкуришете и зашто сте за њега заинтересовани;
2. Средишњи део - укратко описати ваша звања, вештине и резултате које сте постигли до сада и које могу бити од значаја за посао на који конкуришете;
3. Завршни део – изражавате спремност и жељу за позивом на разговор.

Интервју за посао пружа шансу да добијете неки посао, али и представља једну врсту личне презентације.

Примери питања која поставља послодавац:

* шта знате о нашем предузећу
* зашто желите да радите за нас
* које квалификације имате
* који су ваши планови у наредних пет година
* колику зараду очекујете
* како можете допринети напредку наше фирме, ...

На основу досада обрађеног градива ваш задатак је да напишете сопствено мотивационо писмо. Као помоћ у раду прилажемо вам пример за то.

**Пример мотивационог писма**

Полет д.о.о.

Бродска 8

11000 Београд

н/р Милан Симић Београд, 11. Фебруар 2020.

МОТИВАЦИОНО ПИСМО

Поштовани,

Јављам се на оглас за радно место - Радник на фарми пилића у Ритопеку, објављен на порталу Националне службе за запошљавање, дана 02.02.2020.

Завршио сам основну школу у Београду. Досад сам радио као помоћни радник на фармама пилића у Футогу, Панчеву и Лазаревцу. Одлично сам упознат са пословима на фармама пилића.

Додатне информације о мом радном искуству и образовању прилажем у радној биографији и ниже наведеним прилозима. По потреби радо ћу Вам доставити и додатне потребне информације и доћи на разговор за посао.

Захваљујем Вам на времену и срдачно Вас поздрављам.

Милош Радић

Вука Караџића 18

11000 Београд

Мобилни телефон: 063/123456

Прилози:

* радна биографија,
* сведочанство о завршеној основној школи,
* препоруке бивших послодаваца

**ЗАКЉУЧИВАЊЕ УГОВОРА О ЗАПОСЛЕЊУ – ТРАЈАЊЕ ЗАПОСЛЕЊА, ЗАРАДЕ И УСЛОВИ РАДА, ЉУДСКА ПРАВА**

Уговор о раду се закључује између послодавца и запосленог. Закључивањем уговора заснива се радни однос.

Зарада је накнада за обављени посао.

Услови рада су поред зараде један од битнијих критеријума за избор посла. Они не могу бити неповољнији од услова прописаних законом.

Људска права запосленог су:

* право на одговарајућу надокнаду,
* право на годишњи одмор,
* право на плаћено боловање,
* плаћен прековремени рад,
* рад викендом,
* рад ноћу,
* право на материјално обезбеђење за време привремене незапослености,
* право на заштиту на раду,
* права у сучају смањења или губитка радне способности,
* право на здравствену заштиту, ...

**САМОЗАПОШЉАВАЊЕ**

Самозапошљавање – запошљавање незапосленог становништва давањем субвенција за започињање сопственог бизниса.

Предузетник је особа која је спремна да преузме ризик покретања пословних подухвата.

Особине предузетника:

* иновативност (спремност за уношење промена у производе и услуге),
* креативност (способност развијања нове идеје која може довести до новог производа или услуге) и
* склоност пословном ризику (свест о могућем доношењу погрешне одлуке)

 Предузетничка идеја – замисао о понуди производа или услуга у складу са потребама купаца ради стварања добити.

Ризик у предузетништву представља могућност доношења погрешне одлуке и губитка имовине.

Извори за финансирање пословања могу бити:

* сопствени
* позајмљена средства ( кредити од банака или средства из инвестиционих фондова)

Дрво одлучивања је:

* Алтернативни начин приказивања и анализе ситуације одлучивања
* Све ситуације које можемо приказати на таблици одлучивања могу се такође приказати и на дрвету одлучивања
* Дрво одлучивања је сликовит модел који представља читаву структуру одлучивања

Први корак у изради дрвета одлучивања је осмишљавање главне теме, у нашем случају то је избор између неколико врста послова које полазници могу да обављају самостално. Полазници треба да размотре позитивне и негативне стране сваке алтернативе и да изведу закључак која од њих је реално изводљива при томе имајући у виду ризике, могућности за зараду, потребна средства за обављање делатности, тржишни потенцијал др.

|  |
| --- |
|  **Одлука:** |
| АЛТЕРНАТИВА 1. | АЛТЕРНАТИВА 2. |
| Позитивне стране: | Негативне стране: | Позитивне стране: | Негативне стране: |
|  |  |  |  |
|  Тема ( Проблем / Питање ):  |